เอสพีซีจี-ญี่ปุ่นลุยมิเตอร์ไฟอัจฉริยะ
เอสพีซีจี ร่วมเอนเนเกต ผู้ผลิตไฟฟ้ายักษ์ญี่ปุ่น ประมูลงาน กฟผ. พัฒนามิเตอร์อัจฉริยะ
31 ม.ค. 2555

เอสพีซีจี ร่วมเอนเนเกต ผู้ผลิตไฟฟ้ายักษ์ญี่ปุ่น ประมูลงาน กฟผ. พัฒนามิเตอร์อัจฉริยะ
น.ส.วันดี กุญชรยาคง ประธานกรรมการและกรรมการผู้จัดการใหญ่ บริษัท เอสพีซีจี (SPCG) เปิดเผยว่า เมื่อวันที่ 30 ม.ค. ได้เซ็นสัญญาบันทึกข้อตกลงเบื้องต้นกับบริษัท เอนเนเกต บริษัทลูกของ KEPCO บริษัทผลิตไฟฟ้ารายใหญ่อันดับสองของญี่ปุ่น เพื่อที่จะพัฒนามิเตอร์ไฟฟ้าอัจฉริยะที่เป็นระบบดิจิตอล โดยเอนเนเกตถือหุ้นใหญ่ 49% ที่เหลือ SPCG ถือ 25.5% และอีก 25.5% ถือโดยบริษัท ไทยไอจิเดนกิ บริษัทลูกของเอนเนเกต ผู้ผลิตมิเตอร์อัจฉริยะ
ทั้งนี้ เพื่อร่วมประมูลงานของการไฟฟ้าฝ่ายผลิตแห่งประเทศไทย (กฟผ.) ที่จะเปลี่ยนแปลงมิเตอร์จากระบบอะนาล็อกมาสู่ระบบดิจิตอล 
สำหรับรายได้ SPCG ปีนี้คาดว่าจะโต 100% โดย 9 เดือนแรกปี 2554 มีรายได้ 75 ล้านบาท
นายกัลกุล ดำรงปิยวุฒิ์ ประธานกรรมการบริหาร บริษัท กันกุล เอ็นจิเนียริ่ง กล่าวว่า เพิ่งแต่งตั้งธนาคารไทยพาณิชย์เป็นที่ปรึกษาทางการเงิน ในการระดมทุนเพื่อทำธุรกิจพลังงานทดแทน และเป็นผู้จัดการในการระดมเงินทุนสำหรับโครงการพลังงานแสงอาทิตย์ขนาด 30.9 เมกะวัตต์ 
ในปี 2555 บริษัทมีแผนขยายธุรกิจพลังงานทดแทนเต็มตัว อีกทั้งเป็นการสนองนโยบายภาครัฐที่ให้การสนับสนุนด้านพลังงานทดแทน บริษัทได้เดินหน้าดำเนินการในโครงการพลังงานแสงอาทิตย์